text: Antallet af børn rasler ned i Billund 
  22 januar 2011 kl. 14.15
  Og det passer skidt med, at Billund gerne vil være Børnenes Hovedstad.
  Børnetallet falder i Billund. Det viser helt nye tal fra kommunen.
  I flere år har børnetallet pr. årgang i Billund by ligget omkring 100 børn pr år. De nyeste tal viser imidlertid, at der kun bor 57 børn fra årgang 2010 i Billund.
  Det er bundrekord i en by, hvor man i øjeblikket har store planer om at blive Børnenes Hovedstad.
  - Det er ikke godt. Uden tilflytning ender det med kun to 0.-klasser i 2016, siger formand for børne- og kulturudvalget Preben Jensen fra Billund til Jyske Vestkysten.
  